IFA: Lenovos (Motorolas) nyeste telefoner er rene “transformers”

Lenovo arbejder meget hårdt på at transformere deres lidt kedelige brand til et consumerbrand på linie med eksempelvis Huawei eller for den sags skyld Apple. I første omgang har de arbejdet med deres tablets og deres bærbare som er kommet ud af det lidt støvede og kedelige look der ellers har kendetegnet det kinesiske firma – og nu vil Lenovo også leje med de store på mobilerne – under brandet Motorola, som de købte da producenten ellers havde det rigtigt stramt. Ligesom LG tror de på, at telefoner i fremtiden skal være modulære.

Verdens tyndeste

Deres nye serie af smartphones består i første omgang af to telefoner; Moto Z og Moto Z Play, som netop er lanceret på IFA. Moto Z er verdens tyndeste smartphone med en tykkelse på 5,2 mm. Moto Z Play er ikke helt så premium, men deler mange specifikationer med sin storebror – og, vigtigst af alt, den kan bruge alle de nye covers, eller som Lenovo/Motorola kalder dem, “mods”. Dermed kan man tilføje en mod der har en JBL højttaler indbygget, en projektor eller eventuelt ekstra batterilevetid.

Hasselblad Kamera Mod

På IFA tilføjede Lenovo så endnu en mod til mulighederne; i samarbejde med Hasselblad har de bygget en kamera mod der vil kunne give mobiltelefonen 10x optisk zoom, og muligheden for at skyde i RAW format. Dermed er telefonen noget nær det perfekte kompaktkamera, men man skal dog også finde sig i, at det er en ret tyk pakke.

Moto Z koster 4.795 kr. (Aktuel dagspris her)

Hasselblad True Zoom kommer til at koste 2390 DKK.

IFA: Lenovos (Motorolas) nyeste telefoner er rene “transformers”