Lenovo arbejder på modulær ThinkPad-laptop

Lenovo udforsker mulighederne for en modulær ThinkPad-laptop, hvor delene kan udskiftes og opgraderes.

Vi ser ud til at bevæge os hen mod en fremtid hvor forbrugeren har større mulighed for at reparere og udskifte dele i elektroniske enheder, Tidligere på ugen lød det også fra Europa-kommissionens vedtagelse, at det skal være muligt for forbrugeren at udskifte batteriet i bærbare apparater i 2027, herunder smartphones og laptops.

PC-giganten Lenovo, er allerede i gang med at udforske mulighederne for en modulær ThinkPad-laptop med “Project Aurora”, ifølge Digital Trends.

Lenovo “Project Aurora” – en visualisering af hvordan en modulær laptop kunne se ud.

Selvom det langt fra er et færdigt produkt, sigter projektet mod at udforske forskellige ideer til, hvordan man designer en bærbar computer, så den er mere modulær og kan repareres nemmere. Dette indebærer bla. forskellige aftagelige dele, der nemt kan udskiftes og/eller opgraderes. Såfremt projektet bliver til en realitets, vil det første område for en implementering, være i ThinkPad-laptops.

Imens Lenovo kun har en modulær laptop på tegnebrættet indtil videre, producerer virksomheden Framework allerede fuldt modulære laptops.

Læs også: The Guardians of the Galaxy Vol. 3 kan snart streames på Disney+

Lenovo arbejder på modulær ThinkPad-laptop