Lenovo arbejder på håndholdt spillekonsol: Legion Go

Lenovo arbejder efter sigende på en håndholdt spillekonsol med navnet Legion Go i stil med Steam Deck og Asus ROG Ally.

Ifølge en ny rapport fra Windows Central, vil Lenovo lancere håndholdt konsol der kører Windows 11. Konsollen vil dog højest sandsynligt også blive baseret på en AMD Ryzen-chip, ligesom Steam Deck og Asus ROG Ally. Skærmen på 8″ bliver dog en anelse større end konkurrenternes 7″ skærm.

Præcis hvornår Legion Go lanceres, nævnes ikke – såfremt den i det hele taget lander på markedet.

Lenovo prøver igen

Lenovo arbejdede tidligere på en håndholdt konsol ved navn Legion Play, som kørte Android, men den blev aldrig til en realitet. Designet giver os dog måske en idé om, hvordan Legion Go kunne se ud.
Læs mere om Legion Play her.

Læs også: Samsung Galaxy S23 FE lanceres inden længe

Lenovo arbejder på håndholdt spillekonsol: Legion Go